Zapisnik i zaključci s Erasmus+ KA2 sastanka održanog u ponedjeljak, 16. listopada 2023. u 13:10 sati u učionici br. 14

Nazočni članovi: Alenka Banić Juričić, Martina Baljak, Maja Lalić, Darija Barbić, Željka Čikeš, Matea Selimović i Jelena Paić.

Nenazočni članovi: M. Vuk, M. Jovičić i A. Matković (ispričale se).

Dnevni red:

1. Kratko izvješće iz Velike Britanije i Grčke (Alenka, Martina i Maja)
2. Zadatci za diseminaciju aktivnosti u Grčkoj – do kraja listopada, 2023.
3. Aktivnosti koje partneri provode do sastanka na Malti (12. – 16. 02. 2024.)
4. Razno.

Ad1)

Putovanje u Veliku Britaniju za dvije osobe koštalo je 3.800,00 eura. Postavilo se pitanje jesmo li zainteresirani za suradnju s gospođom Paulom u nekom budućem projektu o sportu. Zaključak je da smo zainteresirani, a koordinatorica projekta mogla bi biti Matea Selimović jer je tema sport.

Maja Lalić i Martina Baljak su nam dale detaljno izvješće. Škola u Seresu ima oko 120-ak učenika, funkcionalna je i međuljudski odnosi su vrlo dobri. Radionice za učenike su bile dobro osmišljene.

Ad2)

Predstoji diseminacija mobilnosti: Martina i Maja će napisati tekst i poslati raznim medijima, a Jelena Paić će dogovoriti gostovanje učenika i učiteljica na radiju Eurostar.

Ad3)

Završni sastanak koordinatora na Malti održat će se od 12. do 16. veljače 2024. Na završni sastanak putovat će ravnateljica u pratnji s jednom ili dvije osobe koje vladaju engleskim jezikom. Nakon što koordinatorica projekta Alenka Banić Juričić izračuna koliko nam novaca preostaje, odlučit će se hoće li u pratnji ravnateljice ići jedna ili dvije osobe.

Zapisničarka:

Jelena Paić, prof. i dipl. knjižničar

U Umagu 18. listopada 2023.